- गाजियाबाद के मुबारक अली ने ‘क्रिस्टल लॉज’ रात तीन बजे तक एक ही बैठक में पढ़ा जब कि अगला दिन वर्किंग डे था और वो बकौल खुद अगले दिन ऑफिस में निरन्तर जमहाईयां लेते रहे । रात के तीन बज जाने बावजूद उपन्यास के कुछ हिस्से तभी दोबारा पढ़े । उन्होंने उपन्यास को शानदार, जबरदस्त, जिन्दाबाद (!) करार दिया जिस में शानदार कोर्ट रूम ड्रामा एक बड़े ही लम्बे अरसे बाद उन्हें पढना नसीब हुआ । उन्होंने मुझे राय दी कि मैं ‘कोर्ट रूम ड्रामा’ अब नियमित अंतराल से लिखा करूं ।